text: To kvæstet efter brand i pølsevogn
  01 september 2010 kl. 10.16
  Voldsomme flammer, da gasflaske i pølsevogn nær Kolding eksploderede.
  En kvinde og en mand er kommet til skade med forbrændinger, fordi der onsdag formiddag gik ild i en pølsevogn i Harte ved Kolding.
  Kvinden var i gang med at gøre en udlejnings-pølsevogn klar, da en gasflaske eksploderede, skriver jv.dk.
  Den voldsomme brand skete i forbindelse med, at pølsevognen blev afhentet, lyder det fra politiet.
  Branden har skadet både hus, garage, biler og pølsevognen i Harte, skriver jv.dk.
  Politiet siger, at såvel kvinden som manden ifølge de foreløbige oplysninger har fået lettere forbrændinger. De behandles på sygehuset i Kolding.
  